《送客出城》
宋代·方一夔

逐逐区中未了缘，此生飘泊是年年。片时枕上思归梦，万里江年送别船。

寒角吹残低戍火，暮鸦冲断远村烟。我行在处成诗话，点化尘凡即是仙。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。